‘चीनी मीडिया की धमकी, दलाई लामा के अरुणाचल दौरे के गंभीर नतीजे होंगे’
नई दिल्ली | चीनीमीडिया ने सोमवार कोे तिब्बती धर्मगुरू दलाई लामा को अरुणाचल प्रदेश की यात्रा की अनुमति देने पर भारत को धमकी दी है। चीन ने कहा कि दलाई लामा की यात्रा को अनुमति देकर भारत जानबूझकर चीन के साथ विवाद को हवा दे रहा है। अगर दलाई लामा अरुणाचल की यात्रा करते हैं तो दोनों देशों के द्विपक्षीय समझौतों के गंभीर नतीजे देखने को मिलेंगे। सरकारी मीडिया ने कहा, दलाई लामा कोई आध्यात्मिक गुरू नहीं हैं, वह एक अलगाववादी हैं।
चीनी सरकार ने इससे पहले उन्हें ‘मेमने की खाल में भेडि़या’ कहा था। साथ ही उन पर तिब्बत और उसके आस पास के प्रांतों में लोगों को आत्मदाह के लिए उकसाने का अरोप लगाया था। इससे पहले पिछले सप्ताह में चीन के विदेश मंत्रालय के प्रवक्ता गेंग शुआंग ने कहा था, चीन इस सूचना को लेकर बहुत चिंतित है कि भारत ने दलाई लामा को अरूणाचल प्रदेश की यात्रा की अनुमति दी है। गेंग के बयान पर भारत सरकार के एक वरिष्ठ अधिकारी ने कहा कि भारत का रुख सर्वविदित है और वह नहीं बदला है।
hin_Deva hin_Deva hin_Deva